Loe uudis läbi ja pane oma kujutlusvõime tööle, et välja mõelda üks korralik sissejuhatav lause sellele loole.

## Pealkiri:

Bolsonaro kantselei lubas alustada võimu üleandmist

## Põhitekst:

Bolsonaro tänas oma toetajaid, kuid ta ei tunnistanud valimiskaotust. Samas ei vaidlustanud ta valimistulemusi nagu on siiani arvatud, vahendas BBC.

Bolsonaro kantselei ülem Ciro Nogueira kõneles pärast Bolsonaro lühikest sõnavõttu ja ütles, et võimu üleandmise protsess algab.

Bolsonaro ütles, et ta on alati püsinud põhiseaduse raamides ning austab seda jätkuvalt.

Oma kõnes ei maininud ta oma rivaali Lulat kordagi.

Viidates ilmselt sadadele teetõketele, mida tema toetajad on mitmel pool riigis püstitanud, ütles Bolsonaro, et "rahumeelsed meeleavaldused" on alati teretulnud.

Pärast valimistulemuste selgumist on Brasiilias tekkinud pinged. Näiteks tuli Sao Paulo rahvusvahelises lennujaamas kümned lennud tühistada, sest valimistulemusi mitte tunnistavad protestijad tõkestasid sinna viiva tee.
## Sissejuhatus:

user
Brasiilia parempoolne president Jair Bolsonaro võttis esimest korda sõna pärast valimiste kaotust vasakpoolsele Luiz Inácio Lula da Silvale. Presidendi kantselei lubas alustada võimu üleandmist.
assistant